فارس ایستعماری آلتیندا میللی آیدینلاریمیزین قارشی قارشیا دورماسی
بیلیندیگی کیمی یئر برک اولدوقدا بیر چوخ زامان اینسانلار اؤز عمللرینه برائت قازاندیرماق ویا ایجتماعیتده فیکیر یاییندیرماق اوچون گوناهی اونون و یا بونون باشینا سالماغا چالیشار. مووضوعا کئچمه دن عموم پرینسیب اولاراق آشاغیداکی نکته لری نظره آلمالیییق:
1) نظر وئردیکده حاکیم دورومدان اؤزوموزو اوزاق توتاراق جامعه ده سیاست زمینه سینده راییج اولان اتهاملاری اؤز فیکیر موخالیفلریمیزه خیطاب ائتمه مه لیییک.
2) قارشی طرفین فیکرلرینی یازیلی اولاراق ایجتماعیته سرگیله یرک اونون فیکیرلری اوزره اونون خطالارینی گؤسترمک اوچون فیکیر یئریتمه گه چالیشمالیییق.
3) یازیشیارکن ظن و گومان دگیل، اوبیئکتیو فیکیر یئریتمه لییک.
4) باشقالاری بیزی آشاغیلاماسین دئیه اونلاری آشاغیلاماغا چالیشمامالییق.
بو اوسته کی پرینسیبلر نظره آلینمازسا، ساغلام دانیشما و یازیشما اورتامینا اؤزوموزو ایفاده ائتمک اوچون صاحیب اولا بیلمریک.
ایندی ایسه شمس تبریز سایتی اطرافیندا بیریکن فیکیر توققوشمالارینا بیرلیکده نظر آتماغا چالیشاق.
خرابه دگیرمان مسئله سی اوزره شمس تبریز سایتیندا اؤزلرینی خالیص آذربایجان میللی فعالی قلمه آلاراق مراسیمه شیرکت ائتمک ایسته گنلری آشاغیداکی عنوانلا گوناهلاندیرمیشدیلار، اوخویوروق:
» ... از اين رو تجمع افرادي وابسته، بدون شناسنامه، مجعول و مجهول كه شايع است به نام اين حركت و گويا در مهرماه وبه مناسبت جدايي دو ملت آذربايجان انجام خواهد گرفت، را محكوم كرده و اعتقاد راسخ دارند، اعمالي از اين دست ساخته و پرداختهي ذهنهايي است كه همواره سعي در بياعتبار كردن و سركوب «حركت ملي آذربايجان» را دارند"(1)
بو اوسته کی اتهاملار، فارس شوونیستلری آذربایجان میللت مسئله سی ایله مشغول اولانلارا وورولدوغو اتهاملاردان هئچ ده فرقلنمیر. میللی مسئله اوزره ایکی گؤروش وار: بیرینجی گؤروش: ایران ایسلام جومهوریسینده آذربایجان میللت مسئله سی اوزره اولان حاقسیزلیقلارا جاواب وئریله جک و فارس شوونیسمینی ایران ایسلام جومهوریسی ایداره لریندن اوزاقلاداجاق، فارس دیلینی فارس ولایتلرینه گئری اوتورداجاق و ایراندا دیل و مدنیت اساسیندا حقوق برابرلیگینین تأمین اولونماسینا شرایط یاراناجاغینین طرفداریدیر. بو اؤزلرینی «جمعی از فعالین حرکت ملی آذربایجان» آدلاندیرانلار دا بو زومره ده یئرله شیرلر (یازیلاریندان گؤروندوگو کیمی).
ایکینجی گؤروش: فارس دیل و مدنیتینه اساسلانان هر بیر ایدئولوژی و تشکیلاتی ایران ممالیکی محروسه سینده ملتلر آراسی دیل و مدنیت اساسیندا حقوق برابرلیگی یاراتما قابیلیتنده اولمادیغینی و زامان گئدیشی ایله فارس شوونیسمینه و ایستعمارینا خدمت ائده جه گینه اینانیر.
دئمک، آرادا فیکیر آیریلیغی وار. کئچن ایللرده آذربایجان میللی حرکتی فعاللارینین ایران ایسلام جومهوریسی مقاملارینا سایسیز مکتوبلارینین جاوابسیز قالدیغینی نظره آلدیقدا ایکینجی گؤروش صاحیبلرینین فیکیرلری هئچ ده اساسسیز دگیل.
اوسته کی یازی شمس تبریز سیته نین مسئولو حامد ایمان جنابلاری اولدوغو حالدا ایمضاسیز یاییلمیشدی. سونرا حسن ارک و جمشید نیازی توتولاندان سونرا اونلارین آزاد اولماسی اوچون حامید ایمان جنابلاری طرفیندن چالیشاجاییق دئیه شمس تبریز سایتینا یازی درج ائدیلمیشدی. بو اؤزلوگونده کئچمیش یانلیش عملی دوغروتماق دوغرولتوسوندا بیر آددیم کیمی دگرلندیلیردی.
بونلارا باخمایاراق تهرانین تبریزده کی حاکمیت نماینده لری طرفیندن میللی فعاللارا اویقولانان باسقیلار آشاغیداکی گؤره جه گیمیز کیمی میللی فعاللاری بیر بیرینین جانینا سالمیش گؤرونور. حامید ایمان جنابلری طرفیندن اوخویوروق:
" 1- چرا كنگره ستارخان را برگزار نكردم؟ .....
و در آن جلسه به صورت ضمني توافق گرديد كه آقاي منوچهر عزيزي تقاضا را به فرمانداري بدهد و بنده نيز براي اخذ مجوز با مسئولين وارد گفتگو بشوم و مهندس اماني نيز كمبتهاي را براي برگزاري اين امر در دفتر شمس تبريز تشكيل داده و هدايت نمايد......... و من مراسم را برگزار نكردم تا پنجاه ميليون!مثل مرده اي وبال گردن اين افراد بشود. "(2)
بورادا تئکنیکی باخیمدان حامد ایمان جنابلرینین اؤزونو ایجتماعیته مطرح ائتمک مسئله سی آچیقجا گؤرسه نیر. دئمک، مسئوللار ایله تماسدا اولان شخص (حامد ایمان جنابلاری) یاخشی اولاردی تقاضانی دا اؤزو فرماندار مسئوللارینا وئره و موختلیف اورگانلار آراسی بو مسئله نین رابیطه سینده فیکیرلری اؤیره نرک کنگره اوچون ایقدام ائدن تشبث قوروپونا بیر مسئول کیمی بویورتما وئره (تقدیم ائده). اگر بیر شخصین علیهینه ایجتماعیتده میللی مسئله نی لکه له یه جه منفی فیکیرلر اولوشموشسا، او بو ایشی میللت منفعتی خاطیرینا باشقا بیر فیکیرداشا بویور دئمه لیدیر.
بو یازییا جاواب اولاراق منوچهر عزیزی جنابلاریندان » ادامه سكوت, خيانت به فرداست« آدلی یازیدا اونون حسین حسنی آدلی شخصه عنوانلانمیش یازیسی نین بعضی پاساژلارینی بیرلیکده اوخویوروق:
"اين پديده نوظهور حاصل پوست اندازي سوم « طيف شمس» كه بيش از دو سه ماهي از افتخار آشنايي ام با ايشان نمي گذرد و شغل شريف شان به عنوان كاسب حبيب خدا, ماتيك و كرم پودر فروشي است, اخيرا چشم مان به مقاله بلند پروازانه ايشان در سايت « طيف » روشن گرديد كه هنوز از گرد راه نرسيده در مقاله « بررسي طيف موسوم به شمس تبريز» با تمجيد فراوان دو صفحه اي از دوستمان محمد رضا لوايي(بيچاره لوايي)« كه فكر نمي كنم نقطه ظعفي داشته باشد كه مورد تمجيد حسني قرار گرفته» سپس دوست عزيزمان آقاي حسن ارك را به برزخي كمونيستي پرتاب نموده و بنده و سليماني را امر به پاكسازي از « طيف » صد حيف! شمس فرموده اند!!. "(3)
بورادا حسنی جنابلاری ایستر ماتیک ساتان، ایستر اکینچی اولسون، بو اونون اؤزونه مربوط. یالنیز ایجتماعی فیکیرلری باخیمیندان و ایجتماع اوچون هانکی عملده چیخیش ائده بیلمه سی (خادیم می، ظالیم می، خایین می؟ و ساییره..) آذربایجان میللی فعاللارینی ماراقلاندیرمالیدیر. بو دا بیرینی قارالاماق دگیل، مدرک اساسیندا ایجتماعیته بیلدیریلمه لیدیر. مسئله حقوقی و جنایی اولورسا، هر مملکتده کی قانونی مقاملارا بو مسئله نی بیلدیریلمه لی ییک. . آنجاق حسین حسنی جنابلاری نین باشقا فیکیرلرینه گلدیکده اؤز مقاله سینده بونا دئگیندیگی اوچون اونو دا اؤز یئرینده تنقید ائتمک لازیمدیر.
حسین حسنی »پیش در آمدی بر مقوله منوچهر عزیزی« آدلی یازیسیندا عزیزی جنابلارینا خیطاب یازیر:
" دريغ از طايفه اي كه پيراني چون تو داشته باشنداما خوش غيرت خوشم آمد. خيلي قشنگ زده اي وسط خال و خيلي قشنگ افتاده اي توي چاه .... توهم غيرتي شده اي اما نه براي اندرون كه براي روسپيان بيرون. لب و لوچه ات ازآن توست اما حرفهايت از آن ديگران . ماتيك بدهم خدمتتان ؟! پودر و غيره هم هست . عجب ناقلايي هستي"(4).
بورادا حسین حسنی جنابلاری بیر لات کیمی چیخیش ائده رک عزیزی جنابلارینی کیچیتمه گه چالیشیر. .حسین حسنی جنابلاری بو یازینی ایجتماعیت حضورونا خیطاب ائدرکن اؤزونو بوشالتسین دئیه عیففت کلامی دا رعایت ائتمک ایسته میر(باخ: اوسته: . .... توهم غيرتي شده اي اما نه براي اندرون كه براي روسپيان بيرون. لب و لوچه ات ازآن توست ).
دئمک، بو ایفاده لری میللی مسئله ایله مشغول اولان بیریسی ایجتماعیت قارشیسیندا دیله گتیررکن اؤزونو بوشالتماق دگیل، اؤز باشینا نه یازیق گونه دوشدوگو اوچون وورمالیدیر. کیملر اونو بو ایشه وادار ائدیر(؟) دئیه سوروشماق اولار. بورادا ائشیکده کی ... (روسپیان بیرون) دئییرکن، حسین حسنی ذات عالی کیملری قصد ائدیر؟ خاریجده میللی مسئله ایله مشغول اولان آذربایجانلیلاری می؟ یوخسا کیملری می؟ بو مسئله بیزلری دریندن دوشوندورور.
گئنه ده اوخویوروق:
"قهرمانان شما مشتي كمونيست هستند كه همه را لو داده و حكمي در حد برائت گرفتند. نيازي قبل از سايت وطنداش در اطراف مصلاي امام ، كتاب فروشي مي كرد و مشهور به"جمشيد ماكسيم" بود. همه شاهد اين ادعا هستند."جمشيد ماكسيم" با " علي حاج ابو لويي" ( حسن ارك ) كه اخيراً وي را حاج حسن صدا مي كنند و البته علتش را بهتر مي دانيد ! به خاطر همين كمونيستي بودنشان خيلي زود جوش خوردند . و بايد پرسيد كه مگر نيازي چيزي داشت كه سايت و دكان و كامپيوتر و كتاب را به يك جا صاحب شد؟! از كجا آورده است؟!" (4)
اوسته گؤروندوگو کیمی بورادا دوزگون فیکیر یئریتمک یئرینه میللی مسئله موضوعسونو کیچیک بیر دونیا گؤروشو حددینه دوشوره رک آذربایجان میللت مسئله سینی ایجتماعیت دیققت نظریندن یاییندیرماغا چالیشیلیر. بورادا حسین حسنی ذات عالیلری آدی چکیلن آذربایجان میللی فعاللارینین یازیلارینی سرگیله یرک هانسی ایفاده لری ایله راضیلاشمادیقلارینی ایجتماعیته عنوانلایا بیلسه ایدیلر، هم ایجتماعیت اونون نه فیکیرده اولدوغونو، هم نه اونون فیکیرلریندن فایدالانا بیلردی دئیه دوشونمه لییک. دئمک، جمشید نیازی و حسن ارک جنابلاری داشیدیقلاری دونیا گؤروشلری اوچون دگیل، ایجتماعیت قارشیسیندا اوینادیقلاری روللاری اوچون مسئولیت داشیمالیدیرلار.
منوچهر عزیزی جنابلارینا خیطاب ائده رک یازیر:
"يادت هست كه از شوق و خوشحالي موبايلي را كه از خارج آورده بودي در دفتر شمس به كمرت بستم ؟! آن لحظه به خود گفتم كه هشتاد سال سن دارد و هنوز موبايل اش را نمي تواند ببندد چگونه مي خواهد به حركت دل ببندد؟!"(4)
بو اوسته کی ایفاده لر کوچه بازار ایفاده لریدیر. بو ایفاده لرین ایجتماعیته تحویل وئریلمه چکیسی یوخدور. دئمک، ایچریده او محدود ایمکان ایله اینترنئت سیته لرینده یاییلماق اوچون یازی گؤندردیکده ایچریده محدود ایمکانلار ایله بو یازیلاری اوخویانلاری دا نظره آلمالی ییق. کیم ساعاتی نئجه قولونا باغلیر، اونون اؤز مسئله سیدیر، نه ایجتماعی مسئله!
قایناق:
http://www.shamsnews.com/toteh.htm1) حامد ایمان، توطئه ای دیگر:
http://www.shamsnews.com/hamed-enkesaf.htm2) حامد ایمان، چرا كنگره ستارخان را برگزار نكردم؟:
http://www.shamsnews.com/azizi-sokot.htm3) منوچهر عزیزی، ادامه سکوت خیانت به فرداست:
http://www.shamsnews.com/hasany-azizi.htm4) حسین حسنی، پیش در آمدی بر مقاله منوچهر عزیزی:
ایشیق سؤنمز 19.01.2005
استعمار
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab pes_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab pes_Arab pes_Arab pes_Arab pes_Arab azb_Arab prs_Arab